Grevinden tjener mere end Helle Thorning, men ingen har rigtig mod på at kritisere det store beløb

Politikerne plejer at være meget klare i mælet, når talen falder på økonomi og sociale ydelser. Særligt de borgerlige og regeringspartierne taler meget gerne om økonomisk ansvarlighed, og at tingene skal hænge sammen.

Men når det handler om Alexandras økonomiske forhold, vender de enten ikke tilbage trods flere henvendelser, eller også taler de i tåger med henvisnig til Shu-bi dua-sange eller kører i ring.

- Jævnfør Shu-bi-dua-sangen om, hvorfor det er en dårlig idé med en præsident, støtter jeg kongehuset, siger Liberals Alliances Anders Samuelsen med henvisning til sangen Sorgenfri, der hylder kongehuset frem for en præsident.

- Det må jo ellers siges at være en solid social overførsel?

- Ja, ja. Det er meget godt. Hvis man tager enkeltelementer ud, kan det se mærkeligt ud, men det er ikke en diskussion, jeg agter at deltage i, siger han.

Se også: Alex bedre lønnet end statsledere

Hos Socialdemokratiet henviser socialordfører Pernille Rosenkrantz-Theil til finansordfører Jesper Petersen. Efter en længere betænkningstid vender han tilbage på sms med beskeden om, at det ikke er noget, han har kommentarer til.

Hos de radikale reagerer hverken den finanspolitiske ordfører Camilla Hersom eller republikaneren Zenia Stampe på Ekstra Bladets henvendelser.

Ekstra Bladet fulgte grevinden en uge. Her kan du se, hvad hun lavede:

Så lidt laver Alex for millionerne

Det gør Venstres finanspolitiske ordfører Peter Christensen heller ikke. Til gengæld tager partiets næstformand og gruppeformand Kristian Jensen telefonen. Men han lytter ikke rigtig til substansen.

- Vi har ikke nogen planer om at ændre reglerne for apanage og tilsvarende vilkår, siger han til Alexandras 2,3 millioner kroner.

- Men tror du, hendes arbejdsbyrde kan måle sig med den tyske kansler og den franske præsident?

- Nu bliver det en gentagelse.

- Jo, men står 2,3 millioner kroner i rimelig forhold til den arbejdsindsats, hun leverer.

- Vi har ingen aktuelle planer om at ændre på reglerne.

Se også: Alex bedre lønnet end Mary og Benedikte

Kun Dansk Folkeparti toner rent flag og bakker uden omsvøb op om de 2,3 millioner.

- Det er svært at se, hvorfor hun ikke skal have pengene, siger Pia Kjærsgaard.

- Så længe børnene ikke er myndige, er hun forpligtet til at bo i Danmark og være hos dem. Hun er ikke på den måde en del af kongehuset, men det er hun så alligevel, fordi hun er mor til to drenge, der er det, siger hun.

Se også: 50-årige Alex: Jeg bokser mig i form

- Kunne man så måske forvente, at hun arbejdede lidt mere for pengene?

- Det har jeg svært ved at vurdere. Det vil hun måske gerne – det kender jeg ikke noget til. Jeg skal ikke vurdere, hvilke foreninger og institutioner der ønsker hende som protektor.

Står det til Enhedslisten og SF er det slut med at forgylde Alexandra.

- Ingen behøver at være i tvivl om, at vi slet ikke mener, at man skal have et kongehus, og at vi derudover mener, at beløbet, kongehuset modtager, er alt for højt, siger Enhedslistens Per Clausen, der er medlem af Folketingets ledelse, præsidiet.

- Når vi så oven i købet kan se, at konsekvenserne af deres ægteskabelige forhold bliver tørret af på os andre, så der kommer yderligere udgifter, må man bare sige, at de selv må betale de omkostninger, der er. Det er noget, vi tager op ved enhver passende lejlighed.

Se også: Alexandra: - Skønt at have oplevet to mænd i livet

- Jeg havde egentlig mere håbet på, at du ville tage det op ved upassende lejligheder?

- Ja, hvis jeg nu møder dem igen, så i stedet for at tale om mit arbejde kunne vi jo passende tale om Joachims økonomiske forhold, siger Per Clausen, der som præsidiemedlem under Folketingets åbning fulgte netop prins Joachim ud fra Christiansborg.

- Der er jo ikke tale om mennesker, der befinder sig i en økonomisk vanskelig situation, så vidt jeg ved, siger Per Clausen.

Han får fuld opbakning fra SF’s finanspolitiske ordfører Jonas Dahl.

Se også: Alex til fest med eks-familien

- Det må være rimelig nok, at kongehuset dækker det ud af deres egne penge, de modtager hvert år, siger han.

- Kongehuset må også vise økonomisk mådehold. Hvis kongehuset mener, at hun løfter så stor en arbejdsopgave, at hun skal belønnes for det, så må kongehuset også selv betale.

Se Alex' tilbagelænede uge her: